钦定古今图书集成/明伦汇编/闺媛典/第005卷 > 《怨诗行》曹植
## 钦定古今图书集成/明伦汇编/闺媛典/第005卷 > 《怨诗行》曹植

明月照高楼，流光正徘徊。上有愁思妇，悲叹有馀哀。
借问叹者谁，自云荡子妻。夫行逾十载，贱妾常独栖。
念君过于渴，思君剧于饥。君作高山柏，妾为浊水泥。
北风行萧萧，烈烈入吾耳。心中念故人，泪堕不能止。
浮沉各异路，会合当何谐。愿作东北风，吹我入君怀。
君怀常不开，贱妾当何依。恩情中道绝，流止仕东西。
我欲竟此曲，此曲悲且长。今日乐相乐，别后莫相忘。